Ալեքս Ինգլիշ

Ալեքս Ինգլիշ (, ), ամերիկացի պրոֆեսիոնալ բասկետբոլիստ և մարզիչ, որը հանդես է եկել Բասկետբոլի ազգային ասոցիացիայում։ 1982-1983 թվականների մրցաշրջանին դարձել է առաջնության ամենաարդյունավետ բասկետբոլիստը։ «Դենվեր Նագեթս»-ում նրա օգտագործած 2-րդ համարի մարզաշապիկը անմահացվել է։ 1997 թվականից բասկետբոլի փառքի սրահի անդամ է։

Վաղ տարիներ 
Ալեքս Ինգլիշը ծնվել է 1954 թվականի հունվարի 5-ին Հարավային Կարոլինա նահանգի Կոլումբիա քաղաքում, սովորել է տեղի՝ Դրեհերի միջնակարգ դպրոցում, որտեղ խաղացել է տեղի բասկետբոլային թիմում։

Ուսանողական կարիերա 
1976 թվականին ավարտել է Հարավային Կարոլինայի համալսարանը, որտեղ չորս տարի հանդես է եկել «Հարավային Կարոլինա Գեյմքոքս» բասկետբոլային թիմում, որտեղ էլ հաջող կարիերա է ունեցել՝ բասկետբոլի փառքի սրահի անդամ, մարզիչ Ֆրենկ Մաքգուայրի ղեկավարությամբ։

Կարիերան NBA-ում 
Խաղացել է թեթև հարձակվողի դիրքում։ 1976 թվականի Բասկետբոլի ազգային ասոցիացիայի դրաֆթի ժամանակ ընտրվել է «Միլոուքի Բաքս» ակումբի կողմից՝ 23-րդ համարի ներքո, որտեղ էլ հանդես է եկել երկու մրցաշրջան պահեստայինի կարգավիճակում։ Ինգլիշի հետ միասին այդ դրաֆթում ընտրվել են ասոցիացիայի ապագա աստղեր Էդրիան Դենթլին, Ռոբերտ Փերիշը և Դենիս Ջոնսոնը։ 1978 թվականի հունիսի 8-ին Ալեքս Ինգլիշը ազատ գործակալի կարգավիճակում տեղափոխվել է «Ինդիանա Փեյսերս», որտեղ տեղ է գտել մեկնարկային կազմում, որի արդյունքում իր մեջ բացել է ռմբարկուի համբավը՝ խաղի ընթացքում միջինում հավաքելով 16 միավոր։

Հաջորդ մրցաշրջանի կեսերին՝ 1980 թվականի փետրվարի 1-ին, նա Դենվեր Նագեթս թիմի հետ փոխանակվել է Աբա Ջորջ Մաքգինիսի Ամերիկյան բասկետբոլի ասոցիացիայի ժամանակների Փեյսերսի նախկին աստղի հետ։ Սակայն այդ գործարքը Բասկետբոլի ազգային ասոցիացիայի պատմության մեջ ամենաբացասական գործարքներից մեկն էր, քանի որ Մաքգինիսը միայն իր գունատ ստվերն էր և երկու տարի անց անփառունակ կերպով ավարտեց իր կարիերան։

Հենց «Դենվերում» Ինգլիշը մինչև վերջ բացահայտեց իր տաղանդներն ու դարձավ Բասկետբոլի ազգային ասոցիացիայի իսկական աստղ, նրա կազմում անցկացնելով 837 խաղ 10,5 մրցաշրջան և միջինը 25,9 միավոր հավաքելով խաղի համար։ Լինելով «Նագեթս»-ի խաղացող՝ նա 9 տարի շարունակ նրան դուրս է բերել փլեյ-օՖՖ (1982-1990), 8 անգամ մասնակցել է NBA-ի բոլոր աստղերի խաղին (1982-1989), իսկ 1982/1983 թվականների մրցաշրջանում դարձել է կանոնավոր առաջնության ամենաարդյունավետ խաղացողը։ Բացի այդ, երեք անգամ ընդգրկվել է Բասկետբոլի ազգային ասոցիացիայի բոլոր աստղերի խորհրդանշական հավաքականում (1982-1983, 1986), իսկ 1987/1988 թվականների մրցաշրջանում դարձել է Ջեյմս Ուոլթեր Քենեդիի անվան մրցանակի դափնեկիր։ «Բնածին տաղանդների» համար Ինգլիշի լավագույն արդյունքը 1984/1985 թվականների մրցաշրջանն է, որում նրանք հասել են Արևմտյան կոնֆերենցիայի եզրափակիչ, որտեղ նրանք 1-4 հաշվով պարտվել են «Լոս Անջելես Լեյքերսին»։.

1990 թվականի օգոստոսի 15-ին Ինգլիշը, որպես անսահմանափակ ազատ գործակալ, նվազագույն պայմանագիր է կնքել «Դալլաս Մավերիքս» ակումբի հետ, որտեղ անցկացրել է իր պրոֆեսիոնալ կարիերայում ամենավատ մրցաշրջաններից մեկը՝ վաստակելով ընդամենը 9,7 միավոր մեկ խաղի համար։ Ոչ ոք չի հոգացել նրա հետ հաջորդ մրցաշրջանի պայմանագիր կնքելու մասին, որից հետո նա մեկնել է Եվրոպա, որտեղ մեկ տարվա ընթացքում Իտալիայի առաջնությունում հանդես է եկել «Բասկետ Նապոլի» թիմում, որից հետո ավարտել է իր մարզական կարիերան։ Իր թոշակի անցնելու պահին Ինգլիշը Բասկետբոլի ազգային ասոցիացիայի պատմության մեջ վեցերորդ տեղում էր (25 613), բացի այդ, նա մինչ այժմ «Դենվեր Նագեթս»-ի պատմության լավագույն ռմբարկուն է (21 645)։

1992 թվականին համար 2 շապիկը, որի ներքո նա հանդես է եկել «Նագեթս»-ի կազմում, անմահացվել է նրան և դուրս բերվել օգտագործումից, իսկ 1997 թվականին Ինգլիշն ընդգրկվել է բասկետբոլի փառքի սրահում։

Մարզչական կարիերա 
2004 թվականի հունիսից Ալեքս Ինգլիշն աշխատել է «Տորոնտո Ռեպտորս»-ի խաղացողների զարգացման գծով տնօրեն և մարզչի օգնական։ Նա այդ պաշտոնը զբաղեցրել է «Ֆիլադելֆիա-76» և «Ատլանտա Հոքս» թիմերի գլխավոր մարզիչի օգնականի պաշտոնում երկու տարի աշխատելուց հետո։ 2009 թվականի հունիսի 5-ին հայտարարվել էր, որ Ինգլիշը կշարունակի աշխատել այդ պաշտոնում։ 2011-ի հուլիսի 13-ին «Ռեպտորս»-ում փոխարինվեց թիմի ղեկավարությունը, որի արդյունքում ամբողջությամբ թարմացվեց ամբողջ մարզչական շտաբը։ 2012 թվականի հունվարի 13-ին Ինգլիշն ընդգրկվել է «Սակրամենտո Քինգզսում» գլխավոր մարզիչի օգնականի պաշտոնում՝ ընդգրկվելով Կիտա Սմարթի մարզչական շտաբում։ 2013 թվականի հունիսի 5-ին Կորոլեյի նոր գլխավոր մարզիչ Մայքլ Մելոունը հայտարարել էր, որ մտադիր է փոխել նախկին գլխավոր մարզիչի բոլոր օգնականներին, իսկ նրանց փոխարեն նորեր հավաքել։

Դերասանական կարիերա 
Ալեքս Ինգլիշն իր ուժերը փորձել է դերասանական արվեստում։ Նրա դեբյուտը 1987 թվականին դարձել է «Զարմանալի Գչեյսն ու Չայուն» գեղարվեստական ֆիլմը, որտեղ նա հանդես է եկել Բոստոն Սելտիքսի հորինված կերպարում։ Նա նաև նկարահանվել է «Կեսգիշերին զանգողը» հեռուստասերիալում (1989) և գլխավոր մարզիչ է խաղացել «Կլիվլենդ Կավալիերս» ֆիլմի Էդդի դերում (1996)։ Նրա վերջին դերասանական աշխատանքը եղել է «Միանշանակ կարող էր լինել» (1997) կինոնկարում։

Ծանոթագրություններ

Արտաքին հղումներ 
 Basketball Hall of Fame profile 
 Ալեքս Ինգլիշը  Basketball Reference  կայքում 
  

Ամերիկացի բասկետբոլիստներ
Ամերիկացի բասկետբոլային մարզիչներ
Միլուոքի Բաքսի բասկետբոլիստներ
Ինդիանա Փեյսերսի բասկետբոլիստներ
Դալաս Մավերիքսի բասկետբոլիստներ
Տորոնտո Ռեպտորսի մարզիչներ
Չօգտագործվող համարներով NBA բասկետբոլիստներ
Բասկետբոլի փառքի սրահի անդամներ
Ամերիկացի դերասաններ